É mos ósúá ye é fét mífémm mí ne kaa levadura,
é tám bé ngá bɔ béé vé metúnŋa mwann ntómá ye ó Paskua,
ané béyága beñ bé ngá síli ñí ná,
“Vóm mbé wa kómo ná bí ke bɔ nkomann á mfá ye ná o dzí Paskua?”
Éde a ngá lóm beyága bé beáñ béye béyága beñ,
á dzó bɔ́ ná,
“Keŋán á kísoan,
mína ye koan ya mot enziŋ ó wéñ eé ke a baga ndák mendzímm;
beegán ñí,
éde é vóm mot te aa ñíi,
dzógán myenn ndá ná,
‘Nyágale aa síli ná,
“É vóm me ne nzu dzí Paskua bíabe béyága bam ó ne vé ó vá?” ’
Aa ye mína lére abéá enziŋ á ndá áyóp,
é tɔɔ́ nnén,
é belé fe byém bíse.
Komŋán vóm te.”
Niané bé ngá mana yee dzeá,
ané bé ngá ke nkoó Álíba.